**Nacionālās kultūras mantojuma pakalpojumu izpildes rādītāji 2018. gadā**

Kultūras mantojums ir vērtība sabiedrībai, tā efektīvu saglabāšanu var nodrošināt tikai sabiedrības iesaiste, uz zināšanām balstīta izpratne, ieinteresētība un līdzdalība. Nacionālā kultūras mantojuma pārvalde pēdējo desmit gadu laikā ir darbojusies, par prioritāti izvirzot kvalitatīvas cilvēka dzīves telpas veidošanu, kultūrvēsturisku vērtību praktisku saglabāšanu, pakalpojumu kvalitāti un tiesiskumu.

2018. gada 31. decembrī valsts aizsargājamo kultūras pieminekļu sarakstā bija 8984 objekti, tai skaitā 3497 arhitektūras pieminekļi, 2745 mākslas pieminekļi, 27 industriālie pieminekļi, 146 vēsturiska notikuma vietas, 2523 arheoloģiskie pieminekļi, 46 pilsētbūvniecības pieminekļi. Valsts aizsargājamo kultūras pieminekļu saraksts papildināts ar 33 objektiem, no tā izslēgti 3 objekti, kas zaudējuši kultūrvēsturisko vērtību. Veiktas izmaiņas 13 objektiem, precizējot adresi, mainot vērtības grupu vai nosaukumu.

Kopumā Pārvaldē 2018. gadā ir saņemti un izvērtēti 10 041 iesniegumi un vēstules (49,4% dokumenti ir saņemti klātienē Klientu apkalpošanas centrā, 32,8% - elektroniski, 14,9% - pa pastu, 2,9% - Pārvaldes reģionālajās nodaļās). Pārvalde 2018. gadā ir sagatavojusi 8923 nosūtāmos dokumentus (8,9% klientu izvēlējušies dokumentus saņemt klātienē Klientu apkalpošanas centrā, 2,4% - Pārvaldes reģionālajās nodaļās, 63,2% dokumenti nosūtīti elektroniski, 25,5% - pa pastu).

Pārvaldē 2018. gadā ir izvērtēti 2900 kultūras pieminekļu un to aizsardzības zonu pārveidošanas projekti, saskaņoti 1410 būvprojekti, kas izstrādāti kultūras pieminekļiem vai objektiem, kas atrodas kultūras pieminekļu aizsardzības zonā.

**Pārvaldes sniegto pakalpojumu pieteikumu skaits 2018. gadā:**

Objekta atbilstības valsts aizsargājama kultūras pieminekļa statusam noteikšana: 68 (t. sk. 1 sūdzība)

Informācijas sniegšana par valsts aizsargājamiem kultūras pieminekļiem: 249

Atļauja izpētes darbiem: 140

Teritoriju attīstības plānošanas dokumentu un zemes ierīcības projektu atbilstības kultūras pieminekļu aizsardzības prasībām novērtējums: 388

Nosacījumi kultūras pieminekļu aizsardzības prasības kultūras pieminekļu un to aizsardzības zonu pārveidošanai (uzziņa): 487 (t. sk. 1 sūdzība)

Saskaņojums ar kultūras pieminekļu un to aizsardzības zonu pārveidojumiem saistītai dokumentācijai: 3657

Atļauja saimnieciskās darbības veikšanai kultūras pieminekļa teritorijā un tā aizsardzības zonā (kultūras pieminekļa un tā vides pārveidojumiem): 1995

Atzinums par veikto darbu atbilstību Pārvaldē saskaņotam projektam vai Pārvaldes izsniegtai darbu atļaujai: 1529

Atzinums par kultūras pieminekļa saglabāšanu un izmantošanu atbilstoši kultūras pieminekļu aizsardzību reglamentējošo normatīvo aktu prasībām: 232

Kultūrvēsturiskās vērtības līmeņa noteikšana ēkām (būvēm un to atsevišķiem elementiem) Rīgas vēsturiskajā centrā un tā aizsardzības zonā: 202 (t. sk. 1 sūdzība)

Kultūras pieminekļa kultūrvēsturiskās vērtības noteikšana, lai noteiktu atlīdzību par kaitējumu, kas tam nodarīts: 5

Finanšu līdzekļu piešķiršana kultūras pieminekļu izpētei un publiski pieejamu valsts nozīmes kultūras pieminekļu konservācijai un restaurācijai: 133

Atļauja kultūras pieminekļa, tajā skaitā valstij piederošas senlietas, pagaidu izvešanai un mākslas un antikvāro priekšmetu pilnīgai izvešanai un pagaidu izvešanai no Latvijas: 94

Nelikumīgi izvesto kultūras priekšmetu atdošanas procedūras organizēšana: 0

Lēmums par pirmpirkuma tiesību izmantošanu uz valsts nozīmes kultūras pieminekli: 14

Restaurācijas kvalifikācijas novērtēšana: 44

Konsultācijas kultūras pieminekļu aizsardzības jautājumos: ikdienā Pārvaldes speciālisti sniedz dažādas konsultācijas par kultūras mantojuma saglabāšanu gan klātienē Klientu apkalpošanas centrā, gan Pārvaldes reģionālajās nodaļās, kā arī pa telefonu un elektroniski e-pastā. Rakstiski ir pieteiktas 122 klientu konsultācijas, izmantojot Pārvaldes e-pastu pasts@mantojums.lv, un mutiski – Klientu apkalpošanas centrā, kurām ir veikta uzskaite.

Iestādes Dokumentu vadības sistēma pagaidām nenodrošina automatizētu datu izgūšanu par pakalpojumu izpildes termiņa kavējumiem. Sistēma tiek pilnveidota atbilstoši Pārvaldes finansiālajām iespējām.

Rīgā 2019. gada 1. aprīlī